Matovič, Igor, podpredseda vlády a minister financií SR (2021-12-03):
Na ich adresu to je veľmi slušné vyjadrenie. ... alebo sa postavíme na stranu tých úbohých ľudí, ktorí podľahli tým bludom, ktoré oni im tlačili do hláv. Alebo sa postavíme na stranu verejného záujmu, alebo sa postavíme na stranu ľudí, ktorí túžia po tom, aby sa Slovensko z pandémie dostalo. Áno, sme vo veľmi zlej situácii. Máme extrémne nízko, nízky počet zaočkovaných dôchodcov a rúti sa na nás omikron, o ktorého následkoch nikto ešte dnes nevie presne povedať, čo to bude. Každopádne nárast pozitivity v provincii Gauteng v Južnej Afrike za dva týždne o viac ako 2 100 % by mal byť pre nás desaťmetrovým výkričníkom v tejto sále. Mali by sme robiť preventívne kroky, aby v čase, keď to sem príde, aby nám nezomierali dôchodci doma, lebo sa po telefóne dozvedia, prepáčte, ste pre nás už príliš starí a pre vás nemáme miesto v nemocnici. Je veľmi reálne, ak dnes my ten možno posledný krok na to, aby sme vybičovali zaočkovanosť dôchodcov, neurobíme, že takto Slovensko dopadne. Áno, nejaké fašistické hovno si bude mydliť večer svoje ego, jak je to dobré, že tí dôchodci zomierajú doma bez pomoci, lebo ľudia budú ešte viacej nervózni, viacej zostresovaní a budú mať väčšiu šancu, že povalia túto vládu. Ale ja naozaj verím, že v tejto sále sa nájde väčšina ľudí, ktorí sa postavia na stranu záchrancov životov dôchodcov, ktorí sa postavia na stranu záchrany verejných financií, lebo zaočkovať dôchodcov znamená, že ušetríme trikrát viac. Alebo ktokoľvek z vás to vie lepšie vypočítať, dvakrát, štyrikrát, koľkokrát viac ušetríme tým, že teraz dosiahneme ochranu tých ľudí, o ktorých máme jednoznačné fakty, že sú najviac zraniteľní. To naozaj politika a nenávisť voči Matovičovi je silnejšia ako záujem chrániť zdravie a život starého bezvládneho človeka alebo bezbranného človeka? To naozaj pre vás politikárčenie má väčšiu hodnotu ako život čo i len jedného jediného človeka? Alebo potom sa opýtam, akú hodnotu vlastne pre vás má starý človek? Mňa mrzí, že zo strany nášho koaličného partnera a z vysokopostavenej političky tejto politickej strany zaznelo niekedy takto pred rokom argument, že vlastne starí ľudia už neprodukujú hodnoty, tak preto vlastne my sa nemusíme pretrhnúť, aby sme chránili ich životy a zdravie. Obludné tvrdenie, obludné, fašistické tvrdenie doslova. A mrzí ma, že to bolo zo strany nášho koaličného partnera. Ale to naozaj život dôchodcu pre nás má menšiu cenu ako teplé rožky v nedeľu? To naozaj život dôchodcu, ktorý postavil túto republiku na nohy, má pre nás menšiu hodnotu ako pocit Boha, že ja som tu poslanec, teraz tu stlačím tlačítko a dám to vyžrať Matovičovi? To si naozaj myslíte, že dnešným hlasovaním budete hlasovať o Matovičovi? Nie. Vy budete hlasovať o tisíckach bezbranných ľudí, ktorí túto republiku postavili na nohy, o vašich rodičoch, vašich starých rodičoch, ktorí tú pomoc potrebujú. To naozaj im idete závidieť to, že oni by dostali 500 eur, že oni by sa mohli slobodne rozhodnúť, či tých 500 eur predajú a vymenia za peniaze, aby si uspokojili svoje potreby cez peniaze, keď tie služby nepotrebujú? To naozaj im idete závidieť, že oni by ten poukaz poskytli svojim deťom alebo vnúčatám, keď ho nepotrebujú sami? To naozaj chcete tak hlboko klesnúť? Slovensko volá o pomoc. Vaše deti, vaše vnúčatá, vaši starí rodičia a každý jeden človek, ktorý si uvedomuje, ako dôležité je bojovať so zaočkovaním proti covidu-19, ako veľmi dôležité je extrémne rýchlym spôsobom preočkovať tých najzraniteľnejších, keďže vieme, že omikron sa na Slovensko rúti a príde sem tak či tak, nech čokoľvek budeme robiť, títo ľudia dnes volajú po vašej zodpovednosti, po tom, aby ste ukázali, že vám na ľuďoch záleží, že vám záleží na zdraví, že vám záleží na životoch. Povýšiť dnes pri tom, keď budete hlasovať, politiku alebo príkaz vášho straníckeho šéfa nad záujem chrániť životy tých najslabších je zlyhanie vás ako ľudí. Človek je preto človekom, lebo má svedomie. Zviera ho nemá. Ale verím tomu, že ak by dnes tu hlasovali zvery, to svedomie by mali. Je to len vaša voľba, čo si vyberiete, páni a dámy. Ja verím tomu, že tá nefašistická časť opozície si uvedomí vážnosť tejto chvíle a dovolí, aby tento návrh prešiel do prvého, následne do druhého čítania a nakoniec tento veľmi dôležitý krok na zvýšenie zaočkovanosti ľudí spoločne spravíme. Prepáčte, naozaj ma ako ministra financií nezaujímajú tie sračky o tom, keď tu niekto bude hovoriť, že či si to môžme dovoliť a kde sme to vlastne vytiahli zo špajze tie peniaze. Tie peniaze sú peniaze, ktoré ušetríme tým, že dôchodci sa zaočkujú, nebudeme museť ich liečiť v nemocniciach, nebudeme museť zatvárať znova ekonomiku, nebudeme museť platiť drahé odškodné za to, že tie prevádzky budú zatvorené, že deti budú môcť chodiť do škôl a budú sa tam môcť vzdelávať. To sú hodnoty základné, ktoré by sme ako spoločenstvo zodpovedných ľudí v sebe mali mať, ochrana zdravia, životov, vzdelávania našich detí, ochrana spoločných verejných financií, lebo práve keď dnes my takýto návrh nepodporíme a nepôjdeme touto cestou, lebo my sme najmúdrejší z najmúdrejších a dopredu vieme, ako to dopadne a že však vlastne nikto sa kvôli tomu nezaočkuje, a tento svoj bohorovný názor budeme povyšovať na piedestál, tak na konci práve zaplatíme dvakrát, trikrát, štyrikrát viac na tie ekonomické škody, ktoré si tu napáchame. Ja nechcem, aby sme teraz išli nútiť ľudí, mladých ľudí, aby sa išli očkovať. Vôbec nie. Ale myslím si, že každý súdny človek v tejto miestnosti si uvedomuje, že pri ľuďoch nad 60+, najmä pri tých starších ľuďoch to očkovanie je naozaj najbezpečnejšia a najefektívnejšia cesta. Chráňme životy. Mnohí z nás v tejto sále alebo mnohí z vás veľakrát ste bojovali za ochranu života tých najmenších, nenarodených detí, ale rovnako by sme mali bojovať v takýchto chvíľach za ochranu života tých ľudí, ktorí si to už odžili, ktorí nám dovolili, aby sme sa narodili, ktorí chcú žiť tie ďalšie roky, aby sa tešili zo svojich vnúčat a svojich vnukov, ktorí chcú s nami tu byť a ktorí si zaslúžia tu s nami byť. Nehoďme ich cez palubu len preto, lebo, lebo naša pýcha a naša ješitnosť, naša zlomyselnosť, náš politický chtíč bude silnejší ako verejný záujem. Bohužiaľ, áno, sú v politike ľudia, ktorí na všetko pozerajú cez čísla v kalkulačke alebo v exceli. Ochrana života neznámeho človeka pre nich nepredstavuje absolútne žiadnu hodnotu. Tomuto podriaďujú svoje bytie v politike a k tomu tak pristupujú. Život dôchodcu v podstate nemá cenu, lebo keď dôchodca zomrie, tak Sociálna poisťovňa ušetrí. Super, nech zomrie čím skorej po tom, ako získal nárok na dôchodok, lebo priemerný dôchodca na dôchodku na Slovensku strávi 20 rokov. Super, áno, sú v politike ľudia, ktorí si povedia, keď zomre 62-ročný dôchodca a žil by do osemdesiatdvojky, tak rovno si to premietne v hlave, že 20 rokov krát 6-tisíc eur, čo by dostal, ušetrili sme ako štát 120-tisíc eur a ešte nebudeme mu tých 20 rokov platiť predsa nejaké operácie alebo nejakú zdravotnú starostlivosť, však to je perfektný plus pre štát, možno 80-tisíc zdravotná starostlivosť, iné výdavky. Keď nám zomre päť takých dôchodcov, ušetrili sme milión, keď nám zomre päťtisíc, ušetrili sme miliardu, však jakí sme úžasní! Bohužiaľ, takíto politici v slovenskej politike sú. Rozprával som sa s nimi opakovane a takto zmýšľajú. Mňa to strašne zraňuje. Táto plytkosť, táto prízemnosť, táto živočíšnosť, táto neľudskosť chladnokrvná, neempatická politika, ktorá na ľudí pozerá ako na číslo. Ale tí ľudia dnes volajú o pomoc. My sme najvyšší, alebo vy ste najvyšší zákonodarný orgán tejto republiky. Vám ľudia zverili dôveru do rúk, aby ste štyri roky o nich rozhodovali, aby ste rozhodovali v najlepšom záujme Slovenskej republiky. Tu ste prisahali, ja spolu s vami, na ústavu. A keď sa odosobníte od toho, kto tento návrh predkladá, a keď si poviete a pozriete sa reálne, v akej situácii sa nachádzame, že nám 90 % pacientov tvoria títo ľudia, ktorí majú byť práve adresátmi tejto pomoci, že nám 90 % na umelej pľúcnej ventilácii tvoria títo ľudia, že nám 90 % úmrtí tvoria títo ľudia, ja verím tomu, že sa nájde väčšina v tejto sále, ktorá tento hlas volajúceho na púšti vypočuje. Sú medzi vami lekári, aj v opozícii, ktorí vedia, prečo si zvolili práve toto svoje povolanie, ktorí vedia, čo obsahuje Hippokratova prísaha, a vedia a poznajú ten pocit, že veľakrát chceli život zachrániť, ale nemali tú možnosť. Čokoľvek by robili, urobili by, ale nemali tú možnosť. Dnes v rukách máme nástroj, ktorým môžme zachrániť tisícky životov. Samozrejme, že nielen tých dôchodcov, ale aj ďalších ľudí, ktorí tým, že sa zaočkujú dôchodci, samozrejme, sa nám aj menej bude covid šíriť ďalej. Môžme zachrániť a predísť množstvám tragédií. Skrachovaných podnikateľov, malých podnikateľov, ktorý si povedal a nevedel o tom, že príde covid, že zobere svoje rodinné úspory, ale zobere svoj byt, založí ho v banke, zobere úver a urobí si tú reštauráciu, tú kaviareň, možno nejaký penzión do prenájmu alebo nejakú inú službu, ktorú bude poskytovať. A on úprimne do toho išiel, že sa postaví ako podnikateľ na nohy, a prišla rana. Prišla prvá vlna a dostal prvú ranu, ale dúfal, že tá rana prebolí a za chvíľku sa z toho dostane, potom prišla druhá rana, dostal druhú a už ležal na zemi a dnes prišla tretia rana a títo ľudia si zaslúžia rovnako našu pomoc. Lebo toto nie je len o tom, že pomôžeme dôchodcom, ale presne tú istú sumu posunieme tým najviac dotknutým podnikateľom, malým, drobným živnostníkom, ktorým takýmto spôsobom dáme pri milióne dôchodcov 500 miliónov eur pomoc. A títo ľudia kričia o pomoc, chcú od vás tú pomoc. Chcú od vlády tú pomoc, ale my ju bez vás nedáme. A keď vy sa dnes rozhodnete, že tým ľuďom tú pomoc nedáte, vy budete adresáti týchto ľudí, vás sa budú pýtať, prečo ste ich nechali v štichu, prečo ste ich nechali padnutých na zemi a tú ruku v núdzi ste im nepodali. Áno, očkovanie nepatrí do repertoáru ministerstva financií. Zvýšiť zaočkovanosť by mal v prvom rade bojovať minister zdravotníctva, je to najmä jeho úloha. Samozrejme, za prítomnosti v politike ľudí, ktorí si postavia svoj úspech na boji proti očkovaniu, je to veľmi ťažké, lebo v dnešnej dobe sociálnych sietí bludy nemajú nejakú cenzúru alebo autocenzúru autorov. Jednoducho čím väčší blud, tým väčšia prieraznosť cez sociálne siete, tým viacej lajkov, zdieľaní a toho idiota, ktorý to šíri, to ešte viacej vyprovokuje k tomu, aby šíril ďalej a ďalej a ďalej svoje bludy, lebo čím viac ľudí vystraším v tejto dobe, tým väčší úspech. Áno, stovky tisíc dôchodcov sú vystrašení, lebo boja sa, nevedia, nevedia, boja sa fakt, či tá vakcína im neublíži. A kto ich vystrašil? Tí, ktorí to s dôchodcami mysleli dobre? Tí, ktorí chceli chrániť ich zdravie a život, alebo tí, ktorí chceli iba zneužívať túto situáciu na svoj vlastný úspech? Dovolím si paralelu a posuňme sa o 90 rokov späť. Boli to 30. roky minulého storočia v Nemecku. Tiež taký krpatý jak toť Mazurek, tiež, bol to Rakúšan, volal sa Adolf Hitler, tiež si povedal, že je ideálna doba na to, aby zblbol mysle ľudí. Veľká hospodárska kríza a začal chodiť, začal chodiť po námestiach, burcovať ľudí, facebooky a podobné veci neboli, myslím si, že svet by už neexistoval, ak by Hitler facebook mal k dispozícii, a povedal si, že on ide teraz biť na tie najnižšie pudy ľudí a ide ľudí strašiť. On ich nestrašil vakcínou, on ich strašil tými Židmi. To sú tí paraziti, to sú tá príčina alebo to je tá príčina, prečo my tu dnes máme ekonomickú krízu, lebo tí Židia cucajú našu krv. Oni berú tie peniaze od nás a oni ich vyvážajú tam niekam do svojich tajných skrýší a oni spôsobujú to utrpenie. Toto robilo rovnaké fašistické hovno jako tento Mazurek, volal sa Adolf Hitler. (Prerušenie vystúpenia predsedajúcim.)